21.2.2008 Den Europæiske Unions Tidende L 46/1 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse er obligatorisk) FORORDNINGER RÅDETS FORORDNING (EF) Nr. 146/2008 af 14. februar 2008 om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 37, stk. 2, tredje afsnit, under henvisning til forslag fra Kommissionen, under henvisning til udtalelse fra Europa-Parlamentet ()), og ud fra følgende betragtninger: Erfaringen har vist, at der er behov for en vis tolerance for mindre overtrædelser af krydsoverensstemmelseskra- vene, hvis alvorsgrad, omfang og varighed af en sådan overtrædelse ikke berettiger til en øjeblikkelig nedsættelse af de direkte betalinger, der skal ydes. Denne tolerance bør dog omfatte en passende opfølgning fra den kompe- tente nationale myndigheds side, indtil overtrædelserne er afhjulpet. Nedsættelse af meget små udgangsbeløb for direkte betalinger kan desuden vise sig at være belastende i forhold til den afskrækkende virkning, der kan opnås. Der bør derfor fastsættes en passende tærskel, under hvilken medlemsstaterne kan beslutte ikke at anvende () Udtalelse af 11.12.2007 (endnu ikke offentliggjort i EUT). nedsættelser, såfremt de foranstaltninger, der skal sikre, at landbrugeren afhjælper de pågældende konstaterede over- trædelser, træffes af den kompetente  nationale myndighed. Ifølge artikel 44, stk. 3, i Rådets forordning (EF) nr. 1782/2003 ?) skal landbrugerne beholde de parceller, der svarer til det støtteberettigede antal hektar, til deres rådighed i mindst ti måneder. Erfaringen har vist, at dette krav kan begrænse ejendomsmarkedets funktion og medfører et stort administrativt arbejde for de berørte landbrugere og myndigheder. Ikke desto mindre bør der også fastsættes en dato for, hvornår parcellerne bør være til landbrugerens rådighed, for at sikre, at der ikke indgives dobbeltansøgninger for den samme jord. Medlemsstaterne bør fastsætte denne dato, der ikke bør ligge senere end den dato, der er fastsat for ændringen af støtteansøgningen. Den samme regel bør også gælde for de medlemsstater, der anvender den generelle arealbeta- lingsordning. Som følge af afkortelsen af den periode, hvor landbru- geren skal beholde de parceller, der svarer til det støt- teberettigede antal hektar, til sin rådighed, til en enkelt dag både under enkeltbetalingsordningen og den gene- relle arealbetalingsordning, bør reglerne om ansvar i forbindelse med krydsoverensstemmelse, især i tilfælde af overdragelse af jord i løbet af det pågældende kalen- derår, præciseres. Det bør derfor gøres klart, at en land- bruger, som indgiver en støtteansøgning, bør holdes ansvarlig over for den kompetente myndighed for enhver manglende opfyldelse af krydsoverensstemmelses- kravene i det pågældende kalenderår for al den land- brugsjord, der er angivet i støtteansøgningen. Dette bør ikke udelukke, at den pågældende landbruger og den person, til eller fra hvem landbrugsjorden blev over- draget, indgår privatretlige ordninger. (?) EUT L 270 af 21.10.2003, s. 1. Senest ændret ved forordning (EF) nr. 1276/2007 (EUT L 284 af 30.10.2007, s. 11).